Document ID: /roh_data/filtered/fineweb-2-filterrobots_roh.jsonl.gz/11311

Pervia da la blera naiv nova hai dà plirs accidents sin las vias da la chapitala grischuna:
- Tar in accident è in bus da Cuira collidà curt avant las 07:00 cun ina planta sin la Loestrasse.
- Be intginas minutas pli tard hai dà ina collisiun sin la Ringstrasse nua ch'in mattatsch dad 11 onns è vegnì blessà levamain.
- Strusch in'ura pli tard è ina automobilista tar la rundella Ringstrasse/ Tittwiesenstrasse ruschnada en in mir. L'auto ha stuì vegnir depannà.
- Curt avant las 09:00 è in automobilist charrà sin la Weisenhausstrasse e glischnà en la prada.
- E be ina mes'ura pli tard è in auter automobilist collidà en la Arlibonstrasse cun in candelaber.
- Curt suenter las 10:30 è in automobilist charrà sur l'Arosastrasse en direcziun citad. En ina curva è l'auto glischnà e collidà cun la saiv da segirezza.
Ils donns da material tar tut quests accidents muntia a plirs 10'000 francs.
RR novitads 16:00